OpenLLM-France/wikimedia huggingface dataset:
# McKnightstown (Pennsylvania)

McKnightstown Ameriketako Estatu Batuetako erroldak esleitutako leku bat da. Adams konderrian kokatuta dago, Pennsylvania estatuan. 387 biztanle ditu, 2,30664 kilometro koadroko azaleran banatuta.

## Ikus, gainera

* Adams konderria

## Kanpo estekak

* Datuak: Q6802030
# McLain (Mississippi)

McLain Mississippiko herri bat da. Greene konderrian kokatua dago. 2010ean 441 biztanle zituen, 8,8 kilometro koadrotan banatuta.

## Ikus, gainera

* Greene konderria

## Kanpo estekak

* Datuak: Q2303351
* Multimedia: McLain, Mississippi / Q2303351
# Miley Cyrus: Tongue Tied

Miley Cyrus: Tongue Tied Quentin Jones argazkilariak zuzendutako laburmetraia bat da. Laburmetraiko protagonista bakarra Miley Cyrus da. 2014ko maiatzaren 1ean argitaratu zen Nowness webgunean.
Bideoa txuri-beltzean egina dago eta Miley Cyrus agertzen da toplessa egiten eta sadomasokismoari lotutako hainbat konportamendu egiten ditu. Cyrusek Hannah Montanarekin hasitako bidetik desbideratzeko ildoan jartzen da, sexualki-esplizitoak diren hainbat jarrera eginez.
# Mileto (Calabria)

Mileto Italiako udalerri bat da. Vibo Valentiako probintzian kokatuta dago, Calabria eskualdean. 6.335 biztanle ditu, 35,65 kilometro koadroko azaleran banatuta.

## Mugakideak

Miletok honako udalerri hauekin egiten du muga:
Candidoni Dinami Filandari Gerocarne Ionadi San Calogero San Costantino Calabro Rosarno Francica Serrata Vibo Valentia

## Kanpo estekak

* Datuak: Q54720
* Multimedia: Mileto / Q54720
# Mileto (argipen)

Mileto hitzak hainbat adiera ditu:
* Miletoa: Greziako antzinako hiria.
* Mileto: Italiako Calabria eskualdean dagoen herria.
# Mileva Marić

Mileva Marić (serbieraz: Милева Марић;Tilen, 1875eko abenduaren 19a - Zürich, 1948ko abuztuaren 4a) serbiar matematikaria izan zen. Einsteinen lehenengo emaztea eta laguntzailea izan zen. Einsteini egotzitako aurkikuntzetan izandako partaidetza-mailari buruzko eztabaida handia dago, bai esparru zientifikoan bai kanpoan, hala ere, Alberten lanen eta Milevaren arteko erromantzearen arteko bat-etortze daten inguruko aieruak baino ez daude.

## Biografia

Titelen jaio zen, Voivodina probintzian, orduan austrohungariar inperioaren barruan zegoena (gaur egun Serbia) bertako familia baten baitan. Txikitatik nabarmendu zen bere adimenagatik eta musikarekiko, pinturarekiko, fisikarekiko eta matematikarekiko interesagatik.
Novi Saden neskentzako eskolan ikasi zuen; bigarren hezkuntzako ikasketak jarraitu ahal izateko eta ondoren unibertsitatean matrikulatu ahal izateko, aitak baimen berezia eskatu zuen; izan ere, neskei ez zitzaien uzten hezkuntza maila horretako eskoletara joaten, gizonezkoentzat gordeta baitzeuden.
1888tik aurrera, Sremska Mitrovicako bigarren mailako institutuan ikasi zuen, Fisika eta Kimikako laborategi bikaina zuena (Trbuhovic-Gjuric 1983), non 1890ean graduatu zen, matematikan eta fisikan kalifikazio gorena lortuz (Krstic, 1891). Zagrebeko Errege Ikastetxean ikasle bezala onartua izan zen, fisika klaseetara joateko baimen berezi batekin, gizonezkoentzat erreserbatua baizegoen. (Trbuhovic-Gjuric, 1883; Krstic, 1891).
Unibertsitatean zegoela, Nikola Teslaren lagun egin zen. 1896.urtean Zurich-eko Institutu Politeknikoan sartu zen, non emakume ikasle bakarra zen. Einsteinek ere urte horretan hasi zituen bere ikasketak. Einsteinek eta Milevak alaba bat izan zuten ezkondu aurretik, Lieserl, zeina adopzioan eman zutela uste den. Einstein eta Maríc 1903.eko urtarrilaren 6an ezkondu ziren. Ezkontza honetatik Hans Albert Einstein eta Eduard Einstein jaio ziren. Lehenengoa Ingeniaritza hidraulikoko irakasle izatera ailegatu zen Kaliforniako unibertsitatean,eta bigarrena ospitale psikiatriko batean sartu zuten eskizofrenia izateagatik.
* Datuak: Q76346
* Multimedia: Mileva Marić / Q76346
# Mileurista

Mileurista (mila euro izenetik eratorria) Espainian erabiltzen den neologismo bat da. Nahiz eta ikasketa asko izan, lan balditza eskasak ditu eta hilabete batean mila euroko soldatara ez da heltzen.

## Jatorria

Milerista terminoa 27 urteko neska batek, Carolina Alguacilek, asmatu zuen. 2005ean gutun bat bidali zion El País egunkariari Yo soy 'mileurista' (Ni mileurista naiz) titulua zuena. Denbora gutxian, Espainiako komunikabideen laguntzarekin neologismoa hau ezaguna egin zen eta indarra hartu zuen.
Carolinak honela definitu zuen mileurista hitza: "Mileurista 1000 euro baino gehiago irabazten ez dituen gaztea da, nahiz eta lizentziaduna izan, eta hizkuntzak, graduondoak, masterrak eta ikastaroak dituen (...). Soldataren herena baino gehiago alokairuan gastatzen du, hiria baitu gustuko. Ez du aurrezten, ez du etxerik, autorik eta seme-alabarik, egunean egunekoarekin bizi da... Batzuetan dibertigarria da, baina nekatuta gaude (...).

## Erreferentziak

* ↑ https://elpais.com/diario/2005/08/21/opinion/1124575203_850215.html

### Dokumentalak

* Mi vida x 1000 euros Iraupena: 50'. Documentos TVk emititu zuen 2008ko maiatzaren 20an

### Pelikulak

* Mileuristas (la película) Iraupena: 98'.

## Kanpo estekak

* Datuak: Q3115058
# Microsoft Paint

Paint (lehen, Paintbrush) edo Microsoft Paint Microsoft Windowseko bertsio guztietan barneratua izan den konputazio grafiko aplikazio bat izan da. Windows bitmap formatoan (24-bit, 256 kolore, 16 kolore edo monokromoa, guztiak .bmp luzapenarekin), JPEG, GIF (animazio edo transparentziarik gabe), PNG (alfa kanalik gabe) eta orrialde bakarreko TIFF fitxategiak gorde eta irekitzeko gaitasuna du. Aplikazioa koloretan edo bi koloreko txuri-beltzean eskaintzen da, baina ez dago gris-eskalarik. Bere sinpletasuna dela eta Windowsen bertsio ezberdinetan oso erabilia izan den aplikazioa da, askorentzat lehen gerturapena egiten marrazketa aplikazioetara. Gaur egun ere oso erabilia da irudi manipulazio sinpleak egiteko.

## Ikus, baita

* Deluxe Paint Microsoft Paint honen antzekoa Amigarako sortua.
* KolourPaint, Microsoft Paint honen antzekoa KDE komunitateak garatua.
* MacPaint Microsoft Paint honen antzekoa Apple Macintoshrako sortua.
* Pinta, Microsoft Paint honen antzekoa GNOME komunitateak garatua.
* Pixel art.
* Pocket Paint, Microsoft Paint honen antzekoa Windows CErako sortua.
* XPaint, Microsoft Paint honen antzekoa Unix eta X11rako sortua.
* Microsoft Fresh Paint

## Kanpo estekak

* Datuak: Q334046
* Multimedia: Microsoft Paint / Q334046
# Microsoft Excel

Microsoft Excel software bat da zenbakizko datuekin kalkuluak egiteko, Microsoft enpresak sortu zuen 1985ean, eta Microsoft Office bulegotika-suitean doa. Berdin balio du Windows zein MacOS sistemetan lan egiteko. Lan finantzario eta kontableak egiten ditu, formulak, grafikoak eta makroak erabiliz.

## Ikus, gainera

* Microsoft Office
* Microsoft Excelen webgune ofiziala

## Kanpo estekak

* Datuak: Q11272
* Multimedia: Microsoft Excel / Q11272
# Microsoft Office

Microsoft Office Microsoftek sortutako bulegotika-suitea da, gaur egun gehien erabiltzen dena. Microsoft Windows eta Mac OS sistema eragileetarako bertsioak daude. Aplikazioak eskaintzeaz gain, Webean oinarritutako zerbitzariak eta zerbitzuak ere baditu.
Microsoft Officen lehiakideentzako arazo nagusia formatu propioa eta itxia erabiltzen duela da, eta zailagoa egiten du beronen dokumentuen tratamendua.

## Aplikazioak

* Microsoft Word (testu prozesagailua)
* Microsoft Excel (kalkulu-orriak)
* Microsoft PowerPoint (aurkezpenak)
* Microsoft Access (datu-baseentzako)
* Microsoft Outlook (agenda eta posta-bezeroa)
* Microsoft Frontpage (WYSIWYG web editorea)
* Microsoft Photo Manager (argazki editorea)
* Microsoft Publisher
* Microsoft InfoPath
* Microsoft OneNote
* Microsoft Project
* Microsoft Visio
* Microsoft photoDraw
* Microsoft Draw
* Microsoft Communicator

## Kanpo estekak

* (Ingelesez) www.office.microsoft.com
# Microsoft PowerPoint

Microsoft PowerPoint software bat da diapositiba aurkezpenak egiteko, Microsoft enpresak sortua, eta Microsoft Office bulegotika-suitean doa. Berdin balio du Windows zein MacOS sistemetan lan egiteko. Microsoft enpresaren datuen arabera, ia 30 milioi aurkezpen egiten dira egunero munduan PowerPoint erabilita.
Aurkezpen software horrek hiru elementu erabiltzen ditu batik bat: testua, irudiak eta soinuak. Elementu horiek elkarrekin erabiltzeari deitzen zaio multimedia. Esan daiteke, beraz, PowerPoint multimedia software bat dela.
Programaren oinarrizko elementua diapositiba da, eta bertan sartzen dira testuak, irudi finkoak edo argazkiak, bideoak, edota soinuak. Gure aurkezpenak diapositibez osatuta egongo dira. Irudiak, bideoak eta soinuak ordenagailutik inportatu beharko ditugu; abestiak hala ere, CD irakurletik inportatu ahal izango dira.
Diapositiban elementu bakoitzak bere ordena izango du, eta elementu batetik bestera, denbora tarte bat sartu ahal izango dugu. Denbora tarteak, diapositiben artean sartu ditzakegu baita ere; azken honi trantsizio izena ematen zaio.
Bai trantsizioetan baita diapositiba barnean ere, animaziozko efektuak sartzeko aukera ematen du programa honek, aurkezpenak erakargarriagoak egiteko. Erakargarritasun hori suspertzeko, narraitzaile gisa egindako ahotsaren grabaketa gehitu daiteke, aurkezpena pertsonalizatze aldera.

## Ikusteko aukerak

Lana ikusteko hiru era bereizten ditu programa honek:
* Normala: Lana egiteko erabiltzen den ikuskera.
* Diapositiba sailkatuak: Aurkezpena bere osotasunean ikusteko balio duen ikuskera.
* Aurkezpena: Ikuskera honek, aurkezpenaren bertsio erreala ematen du, horrela ikusiko baita bukaeran.

## Gordetzeko formatuak

Lana gordetzeko aukera asko ematen ditu PowerPointek. Erabilienak bi dira, ppt luzapenarekin gordetzen direnak eta pps luzapenarekin gordetzen direnak. Lehenak irekitzean, PowerPoint programan irekitzen dira, aldaketak egiten uzten dute, eta aurkezpena ikusten baita ere; bigarrenak berriz, zuzenean aurkezpen gisan irekitzen dira, PowerPoint programan sartu gabe. Azken hauek erabiltzen dira gehien aurkezpenak erakusteko, posta elektronikoz bidaltzeko, adibidez.

## Ikus, gainera

* LibreOffice Impress.
* Microsoft Office.
* PowerPoint softwarearen webgune ofiziala.

## Kanpo estekak

* Datuak: Q11266
* Multimedia: Microsoft PowerPoint / Q11266
# Microsoft Word

Microsoft Word Microsoftek sortutako testu prozesagailu bat da, Microsoft Office bulegotika-suitean barne doana.
Richard Brodiek sortu zuen 1983an, DOS sistema eragilea zuten IBM ordenagailuentzako. Ondoren, bertsio ezberdinak sortu ziren, 1984an Macintosherako eta 1989an Microsoft Windowserako, gaur egun azken hau testu prozesagailu hedatuena delarik.

## Ikus, gainera

* Microsoft Office

## Kanpo estekak

* Datuak: Q11261
* Multimedia: Microsoft Word / Q11261
# Microsoft Outlook

    Artikulu hau softwareari buruzkoa da; web zerbitzua gaitzat duena beste hau da: «Outlook»
Microsoft Outlook agenda eta posta bezero funtzioak betetzen dituen Microsoften softwarea da. Microsoft Office bulegotik-suitean barneratuta dago.
Aplikazio independente bezala erabil daiteke, eta baita Microsoft Exchange Serverekin batera ere, erabiltzaile anitzentzako zerbitzuak eskaini asmoz.
Outlook Express posta elektronikoa, berri-taldeak eta informazio pertsonala kudeatzeko bertsio arina da, Internet Explorer nabigatzailearekin batera doan banatzen dena.

## Kanpo estekak

* Datuak: Q80911
* Multimedia: Microsoft Outlook / Q80911
# Microsoft Visual Studio

Microsoft Visual Studio Windows sistema eragileetarako garapen-ingurune integratua. Hainbat programazio-lengoaia onartzen ditu, esate baterako, Visual C++, Visual C#, Visual J#, eta Visual Basic .NET, baita ASP.NET bezalako ASP.NET web garapen-inguruneak.
Visual Studiok garatzaileei aukera ematen die aplikazioak, webguneak eta abar sortzeko, baita .NET plataforma onartzen duen edozein ingurunetan web zerbitzuak egiteko ere. Hala, bata bestearekin lotura izan dezaketen aplikazioak egin daitezke.

## Bertsioak

* Microsoft Visual Studio 97
* Microsoft Visual Studio 6
* Microsoft Visual Studio .NET (2002)
* Microsoft Visual Studio .NET 2003
* Microsoft Visual Studio 2005
* Microsoft Visual Studio 2008
* Microsoft Visual Studio 2010
* Microsoft Visual Studio 2012 Release Candidate

## Kanpo estekak

* (Gaztelaniaz) Webgune ofiziala
* (Gaztelaniaz) Visual Studio bertsioak
* (Gaztelaniaz) Visual Studio ikastaroa

## Erreferentziak

* Datuak: Q134067
* Multimedia: Microsoft Visual Studio / Q134067
# Mikeas

Mikeas (hebreeraz: מִיכָה‎, Mikah) Itun Zaharreko seigarren profeta txikia izan zen. K.a. VIII. mendean Morexeten, Jerusalemdik hego-mendebalderantz 30 kilometrotara zegoen Xefela lautada emankorreko herrixka batean, jaio zen.

## Biografia

Bere lana Jotan, Akhaz eta Ezekias erregeen garaian bete zuen eta Isaias, Oseas eta Amos profeten garaikidea izan zen. Jeloskortasun handia erakutsi zuen Jahvehrekin egindako itunagatik, eta Jainkoaren maitasunarekiko desleialtasuna hurkoaren esplotazioan sentiarazten dela iritzi zion. Bere nekazari eta artzain herria maite izan zuen eta Jahvehren interesa ikusi zuen.
Aberatsak eta boteretsuak salatu zituen, baita boterea eta pribilegioak lortzeko jarduten zuten apaiz eta profeta faltsuak ere. Jerusalemgo aristokratek bidegabekeria sozialak ezkutatzeko nekazarien gehiengoaren aurka egindako gehiegikeria eta erlijioaren instrumentalizazioa arbuiatu zituen.
Mikeasen predikua hain helmen handikoa izan zen, ezen eragina izan baitzuen Ezekiasek Judean erreforma batzuk egin zitzan.

## Erreferentziak

* ↑ Euskaltzaindia. 177. araua: Antzinateko pertsona-izenak eta izen mitologikoak (III). Bibliako pertsona-izenak. .
* ↑ Mi 1:14
* ↑ Holman Bible Editorial Staff, Holman Concise Bible Dictionary, B&H Publishing Group, USA, 2011, p. 424
* ↑ C. Hugo Zorrilla: Miqueas: portavoz del campesinado. Ciudad de Guatemala: Semilla (tercera edición), 1986.
* ↑ 2 Erg 18:1-4

## Kanpo estekak

* Datuak: Q2804969
* Multimedia: Micah / Q2804969
# Mikel Agirregomezkorta

Mikel Agirregomezkorta Larrea (Bilbo, 1974ko abuztuaren 26a) euskal herritar futbolari ohi eta entrenatzailea da.

## Ibilbidea
### Futbolari moduan

2015eko Maiatzak 31n eguneratua. Datu ofizialak.
| Taldea | Maila | Denboraldia | Liga | Liga | Kopa | Kopa | Champions League | Champions League | UEFA | UEFA | Intertoto | Intertoto | Denera | Denera |
| Taldea | Maila | Denboraldia | JP | G | JP | G | JP | G | JP | G | JP | G | JP | G |
| Leioa | 1.R | 1994/95 | - | - | - | - | - | - | - | - | - | - | - | - |
| Leioa | Denera | Denera | - | - | - | - | - | - | - | - | - | - | - | - |
| Barakaldo | 2.B | 1995/96 | 14 | 0 | - | - | - | - | - | - | - | - | 14 | 0 |
| Barakaldo | 2.B | 1996/97 | 34 | 6 | 1 | 0 | - | - | - | - | - | - | 35 | 6 |
| Barakaldo | Denera | Denera | 48 | 6 | 1 | 0 | - | - | - | - | - | - | 49 | 6 |
| Bilbao Athletic | 2.B | 1997/98 | 37 | 8 | - | - | - | - | - | - | - | - | 37 | 8 |
| Bilbao Athletic | 2.B | 1998/99 | 36 | 10 | - | - | - | - | - | - | - | - | 36 | 10 |
| Bilbao Athletic | Denera | Denera | 73 | 18 | - | - | - | - | - | - | - | - | 73 | 18 |
| Lleida | 2. | 1999/00 | 24 | 0 | 4 | 1 | - | - | - | - | - | - | 28 | 1 |
| Lleida | Denera | Denera | 24 | 0 | 4 | 1 | - | - | - | - | - | - | 28 | 1 |
| Albacete | 2. | 2000/01 | 32 | 6 | 1 | 0 | - | - | - | - | - | - | 33 | 6 |
| Albacete | 2. | 2001/02 | 7 | 2 | 0 | 0 | - | - | - | - | - | - | 7 | 2 |
| Albacete | 2. | 2002/03 | 26 | 2 | 1 | 1 | - | - | - | - | - | - | 27 | 3 |
| Albacete | 1. | 2003/04 | 29 | 5 | 0 | 0 | - | - | - | - | - | - | 29 | 5 |
| Albacete | 1. | 2004/05 | 29 | 0 | 2 | 0 | - | - | - | - | - | - | 31 | 0 |
| Albacete | 2. | 2005/06 | 15 | 1 | 1 | 0 | - | - | - | - | - | - | 16 | 1 |
| Albacete | Denera | Denera | 138 | 16 | 5 | 1 | - | - | - | - | - | - | 143 | 17 |
| Alicante | 2.B | 2006/07 | 3 | 0 | 1 | 0 | - | - | - | - | - | - | 4 | 0 |
| Alicante | 2.B | 2007/08 | 0 | 0 | 0 | 0 | - | - | - | - | - | - | 0 | 0 |
| Alicante | 2. | 2008/09 | 0 | 0 | 0 | 0 | - | - | - | - | - | - | 0 | 0 |
| Alicante | Denera | Denera | 3 | 0 | 1 | 0 | - | - | - | - | - | - | 4 | 0 |
| Ibilbide osoan | Ibilbide osoan | Ibilbide osoan | 290 | 10 | 11 | 2 | - | - | - | - | - | - | 301 | 42 |

### Entrenatzaile moduan

* 2009-2010 Barakaldo CF

## Kanpo estekak

* Fitxa - www.athletic-club.eus
* Datuak: Q3752771
# Mikeasen Liburua

Mikeasen Liburua Bibliako Itun Zaharreko liburu bat da, Profeten sailekoa. Biblian, Jonasen Liburua du aurrean, eta Nahumen liburua ondotik.

## Liburuaren gaia

Liburuak zazpi atal ditu. Mikeas egilea omen zuen.

## Egitura

* Jaunak bere herria salatu (1,2-7)
* Profetak bere herriaren zoriaz negar (1,8-16)
* Zapaltzaileen aurka (2,1-5)
* Jendea profetaren aurka (2,6-11)
* Jaunak Israel berriro bildu (2,12-13)
* Buruzagien aurka (3,1-4)
* Herria engainatzen duten profeten aurka (3,5-8)
* Jerusalemen hondamendia iragarri (3,9-12)
* Jerusalem bakearen hiriburu (4,1-5)
* Artalde sakabanatua Sionen bilduko (4,6-8)
* Jerusalemen sufrimendua eta askapena (4,9-14)
* Belen, errege berriaren sorterri (5,1-5)
* Israeldarrak nazio artean (5,6-8)
* Jaunak giza euskarriak ezereztuko (5,9-14)
* Jauna herriarekin auzitan (6,1-5)
* Jaunak zuzenbidea nahi, ez opariak (6,6-8)
* Jaunak Jerusalemgo zuzengabekeriak zigortu (6,9-16)
* Zuzentasunik geratzen ez (7,1-7)
* Herriaren itxaropena eta otoitza (7,8-20)

## Kanpo estekak

* Datuak: Q178076
* Multimedia: Book of Micah / Q178076
# Mikel Abrego

Mikel Abrego (Andoain, Gipuzkoa, 1970eko abenduaren 14a) gipuzkoar musikaria da. Bere ibilbide guztian, Euskal Herriko hainbat talde eta bakarlarirekin ibili da jotzen. 1989an hasi zen BAP!! taldean jotzen, 1991an Negu Gorriak taldean, 1995ean Parafünk taldean eta 1996an Nacion Reixa taldean. Honez gain, -Gailu proiektua sortu zuen 2002an Luís Andrérekin batera. 2004an berriz, Inoren Ero Ni taldean jotzen hasi zen.
Fermin Muguruzarekin ere ibili da bateria jotzen eta Anari Azkoitiarrarekin ere jotzen du gaur egun. Andoaingo Garate estudioetan ere lan egiten du Kaki Arkarazorekin batera.

## Diskografia
### Bap!!

* Zuria Beltzez (Basati Diskak, 1992).
* Lehertzeko garaia (Esan Ozenki, 1994).
* ...Ta Bestela Ondo? (Esan Ozenki, 1996). VHS.
* Bazen (Metak, 2003)

### Negu Gorriak

* Gure Jarrera (Esan Ozenki, 1991). LP eta CD.
* Herrera de la Mancha. 90-12-29 (Esan Ozenki, 1991). VHS.
* Gora Herria (Esan Ozenki, 1991). Maxisingle.
* Tour 91+1 (Esan Ozenki, 1992). VHS.
* Borreroak Baditu Milaka Aurpegi (Esan Ozenki, 1993). LP eta CD.
* Negu Gorriak Telebista (Esan Ozenki, 1994). VHS.
* Hipokrisiari Stop! Bilbo 93-X-30 (Esan Ozenki, 1994). Zuzeneko Diska
* Ideia Zabaldu (Esan Ozenki, 1995). LP eta CD.
* Ustelkeria (Esan Ozenki, 1996).
* Salam, Agur (Esan Ozenki, 1996). CD.
* 1990 - 2001 (Metak, 2005).

### Nacion Reixa

* Safari mental (Esan Ozenki, 1997).

### Parafünk

* Prologo (Novophonic, 1996).
* Disco Nudo (Novophonic, 1997).
* Desenlace (Novophonic, 1997).
* Epïlogo (Novophonic/Esan Ozenki, 1997)

### -Gailu

* Kutxa beltza (Metak, 2002).
* Begiak, egiak ba ote? (BideHuts, 2021)

### Inoren Ero Ni

* Inoren Ero Ni (Metak, 2004)
* Gronhölm (Bidehuts, 2008)
* Fosbury (Bidehuts, 2009)
* Fregoli (Bidehuts, 2011)

### Javi P3z Orquesta

* Sports (HiTop, 2004).
* Ping Pong (Beatfanatic Remixes) (HiTop 2004).
* El Pinball, Domino, Futbol-in (Dave da Gato, Diesler, Watch TV Remixes) (HiTop, 2005).

### Fermin Muguruza

* FM 99.00 Dub Manifest (Esan Ozenki, 2000). CD.
* In-komunikazioa (Metak-Kontrakalea, 2002). CD.
* Sala Apolo, Barcelona 21/01/04 (Metak-Kontrakalea, 2004)

### Anari

* Anari (Esan Ozenki, 1997).
* Habiak (Esan Ozenki, 2000).
* Zebra (Metak, 2005).
* 2007ko martxoaren 31ean Bilboko Kafe Antzokian (Bidehuts, 2008).
* Irla izan (Bidehuts, 2009).

## Kanpo estekak

* Datuak: Q956186
# Mikel Agirre

Mikel Agirre Arizmendi (Anberes, Flandria, 1955) euskal ekonomilari bat da. Jose Antonio Agirre lehendakariaren iloba da, bai eta Gorka Agirre jeltzalearen anaia ere. EiTBen luzaroan lan egindakoa eta EAJren inguruko gizona da. Gurasoak Belgikan erbesteratu behar izan zutelako herrialde hartan jaio zen.
1984. urtean ETB erakunde publikoan sartu zen, bertan ibilbide profesional luzea duelarik. Harrezkero, harreman profesionalak izan ditu Euskadiko, Espainiako eta Europako ikus-entzunezkoen sektoreekin, batik bat Europako Irrati Hedapeneko Batasunaren (UER) esparruan. Soslai teknikoa du, eta orain arte Esplotazio eta Ingeniaritza zuzendari izan da.
Gaur egun, Vicomtech teknologia zentroko kide fundatzaile eta FORTAren Batzorde Teknikoko, Eiken kluster teknologikoko eta Industria Ministerioaren TDT elkarguneko kide ere bada.
Aldez aurretik, Itelazpi enpresa publikoaren (Eusko Jaurlaritzaren telekomunikazio azpiegiturak kudeatzen ditu) sorreran parte hartu zuen, eta horren Administrazio Kontseiluko kide izan da.
2013. urte hasieran EAJak EiTBko zuzendari izateko aukeztu zuen hautagaia izan zen, 2013ko otsailaren 18an EAJ eta PSE-EEk bere aukeraketarako adostasunera iritsi eta otsailaren 19an zuzendari gisa izendatua izen zelarik. Mikelek ez zuen kargua onartu eta Maite Iturbe izendatu zuten azkenean EiTB-ko zuzendari nagusi.

## Erreferentziak

* ↑ Profila: Mikel Agirre, EiTBn ibilbide luzea egin duen profesionala. 2013ko otsailaren 18a. Eitb.com
* Datuak: Q12263590
# Mikel Agirrezabalaga

Mikel Agirrezabalaga García (Zarautz, Gipuzkoa, 1984ko apirilaren 8a) eskubaloi jokalaria da. Ezker hegalekotzat jokatzen du ASOBAL ligako FC Barcelona taldean. 1,94 metro luze da, eta 91 kilo pisatzen du.
Espainiako Eskubaloi Selekzioarekin internazionala izan da, eta 2010. urtean Europako Gizonezko Eskubaloi Txapelketa jokatzera deitu zuten.

## Taldeak

* FC Barcelona (2002-2004)
* BM Alcobendas (2004-2007)
* Reale Ademar León (2007-2011)
* FC Barcelona (2011-2013)
* HC Dinamo Minsk (2013-2014 urtarrila)
* SV Eisenach (2014)
* Al Gharafa Qatar (2014 uztaila)
* Abanca Ademar León (2014-2016)
* Helvetia Anaitasuna (2016- )

## Kirol lorpenak

* 3 aldiz ASOBAL koparen irabazle (2008/2009, 2011/2012 eta 2012/2013)
* 3 aldiz ASOBAL ligaren irabazle (2002/2003, 2011/2012 eta 2012/2013)
* EHF Koparen irabazle (2002-03)
* Espainiako Eskubaloi Errege Koparen irabazle (2003-04)
* Datuak: Q1933597
* Multimedia: Mikel Aguirrezabalaga / Q1933597